b"\n_START_ARTICLE_\nGaibiel\n_START_SECTION_\nGeografia\n_START_PARAGRAPH_\nEl terme, situat en el vessant septentrional de la serra d'Espad\xc3\xa0, est\xc3\xa0 travessat pel riu Regajo, que amb els seus paratges constitueix el major atractiu paisatg\xc3\xadstic; de fet el top\xc3\xb2nim major, d'origen \xc3\xa0rab, vol dir \xc2\xabel bosc\xc2\xbb. A m\xc3\xa9s a m\xc3\xa9s, s'hi poden trobar les fonts del Cam\xc3\xad de la Vall, indicada per a les malalties del rony\xc3\xb3, la del X\xc3\xbaquer, la del Vicari, etc. i pous com el Gasparini, el Cacao o l'Erizo. Les altures m\xc3\xa9s importants s\xc3\xb3n: La Costalata (713 m), El Pinar (608 m), l'Aceitenegro (709 m) i l'Ajedrea (649 m).\n_START_SECTION_\nHist\xc3\xb2ria\n_START_PARAGRAPH_\nEl primer testimoni de poblaci\xc3\xb3 el trobem a les coves del cim de Las Simas on visqueren humans durant el paleol\xc3\xadtic i el bronze, per\xc3\xb2 els primers documents que parlen del poble s\xc3\xb3n del 28 d'agost de 1237, quan Jaume I (1208-1276) va donar l'alqueria, d'origen \xc3\xa0rab, de Gaibiel a Pere Garc\xc3\xa9s de Roda; la pertinen\xc3\xa7a del lloc a la fam\xc3\xadlia L\xc3\xb3pez d'Her\xc3\xa8dia est\xc3\xa0 documentada ja en 1320 quan el rei Jaume el Just (1267-1327), posa sota la seua protecci\xc3\xb3 a Ferran L\xc3\xb3pez d'Her\xc3\xa8dia; un incident de 1379 en qu\xc3\xa8 els moros falten a ses obligacions \xc3\xa9s aprofitat pel senyor pel senyor per endurir les condicions de vassallatge; en 1583 per matrimoni de Rafel Garc\xc3\xa9s Mansilla Fern\xc3\xa1ndez d'Her\xc3\xa9dia, senyor vigent, amb Ant\xc3\xb2nia Hurtado de Mendoza y Carrillo, comtessa de Priego, passa als dominis d'aquesta casa; el 1639 Geroni Garc\xc3\xa9s Camino de Mendoza, bar\xc3\xb3 de Gaibiel va concedir-hi carta pobla per a 14 ve\xc3\xafns immigrats d'Arag\xc3\xb3 i Catalunya; el 1792 s'inauguraren les obres de l'esgl\xc3\xa9sia, de les quals pos\xc3\xa0 la primera pedra el bisbe de Sogorb, Lloren\xc3\xa7 Haedo; el 1818 rere diversos plets amb els Priego passa a la Corona.\n_START_SECTION_\nEconomia\n_START_PARAGRAPH_\nEst\xc3\xa0 basada en l'agricultura de sec\xc3\xa0, destacant productes com la garrofa, l'ametlla o l'oliva, per\xc3\xb2 la ramaderia \xc3\xa9s la seua major riquesa productiva. A m\xc3\xa9s, estan en expansi\xc3\xb3 els serveis als estiuejants."